Nadezhda Durova

[thumb|[Nadezhda Durova ofizial-uniformean.]]
**Aleksandr Andreievitx Aleksandrov** (; **Nadezhda Andreievna Durova** jaioa; Sarapul, Errusiar Inperioa, 1783ko irailaren 17a – Jelabuga, Errusiar Inperioa, 1866ko martxoaren 21a), idazlea eta militarra izan zen, gizon jantzita Napoleondar gerretan soldadu jardun zuen emakumea izan zen. Errusiako armadaren historian lehen emakumezko ofiziala izan zen. Bere memoriak, *The Cavalry Maiden* (), bere sasoiko dokumentu esanguratsua da, Napoleondar gerretako ofizial gutxik argitaratu zituztelako bere esperientziak, eta idatzitako lehen autobiografietako bat izan zelako.

## Bizitza 
### Lehen urteak 
Nadezhda Durova Kieveko armadaren kanpamentu batean jaio zen, Errusiako komandante militar baten alaba zen eta. Aitak soldaduen zaintzapean jarri zuen, gertakari baten ostean. Haurra zela hiltzeko zorian izan zen, amak, abusuz, martxan zegoen zalgurdi bateko leihatilatik bota zuen eta. Txikitatik, Durovak kanpamenduko errutina eta agindu guztiak ikasi zituen eta bere jostailurik gustukoena deskargatutako pistola zen.

Aita zerbitzutik erretiratu zenean, apurtutako sableekin jolasten jarraitu zuen. Bestalde, familia harritu egin zuen, gobernaezintzat jotzen zuten hazitarako zaldi bat isilean hezi zuenean. 

### Ezkontza 
1801. urtean, Sarabhazeko epaile batekin ezkondu zen, V.S. Txernov eta ume bat izan zuen 1803. urtean. Beste bertsio batzuen arabera, 1805. urtean ofizial kosako batekin ihes egin zuen etxetik. 

## Militar ibilbidea 
### Soldadu 
1807. urtean, hogeita lau urte zituela, gizon jantzi zen, semea eta senarra utzi zituen, eta, Alkid zaldiaren gainean, Poloniako zalditeriako erregimentuan sartu zen (geroago Ulanos sailkatua), Alexander Sokolov izen faltsuarekin.
[thumb|[Nadezhda Durova hamalau urte zituenean.]]
Durova oso abertzalea zen eta bizitza militarra askatasuntzat zeukan. Animaliez eta aire zabalaz gozatzen zuen. Emakumeen etxeko lan tradizionaletarako talentu gutxi zuela sentitzen zuen. Bere memorietan, amarekin zuen zorigaiztoko harremana deskribatu zuen, aita estimuan zuen, eta ezer ez zuen aipatu ezkontza bizimoduaz.

### Batailan 
1806-1807ko kanpaina prusiarreko errusiar bataila nagusietan borrokatu zen. Borroka horietako bitan, bi soldadu errusiar kamarada salbatu zituen. Lehendabizikoan, borrokaldian zalditik erori eta kolpea hartu zuen gizon bat izan zen. Etsaien su biziaren pean lagundu zion eta salbu jarri zuen bere inguruko armadak atzera egin zuenean. Bigarrena ofiziala zen, zaldi barik baina onik. Ejertzitoko hiru deagoi-militar frantses hurbiltzen ari ziren. Lantza astindu eta etsaia joanarazi zuen. Gero, arauen kontra, bere zaldia utzi zion ofizialari, errazago erretira zedin, nahiz eta erasorako ahulago geratu zen bera.

### Tsarrak Gurutzea eta bere izeneko izengoitia eman 
Kanpainan, eskutitz bat idatzi zion bere familiari desagerpena azalduz. Haiek beren kontaktuak erabili zituzten hura aurkitzeko, baina ez zuten lortu. Bere armadan amazona bat zegoen zurrumurrua jakin zuen Alexandro I.a Errusiako tsarrak, eta honek interes pertsonala izan zuen. Durovaren aginte kateak berretsi zuen bere balioak ez zuela parekorik. San Petersburgoko jauregira deitu zutenean, hainbesteko zirrara egin zion tsarrari, ezen San Jorgeren Gurutzea eman baitzion, eta husarren unitate batean (Mariupolen Errejimendu Husarra) igo zuen gudalburu. Alexander Sokolov izenpean armadan emakume-heroi bat zegoen istorioa oso ezaguna izan zen sasoi hartan. Beraz, tsarrak izengoiti berria eman zion, *Alexandrov*, bere izenean oinarritua.

### Gazte itxurak promozioa aukerak zaildu 
Durovaren gazte itxurak promozio aukerak kaltetu zituen. Errusiako ofizialek bibotea izan behar zutela uste zen sasoian, hamasei urteko mutiko bizargabea zirudien. Ulano Lituaniarren Erregimentura transferitua izan zen husarrengandik, koronel baten alabarengandik ihes egiteko, hura hartaz maitemindu baitzen. Durovak 1812. urteko Errusiako frantziar inbasio Napoleondarra bizi izan zuen berriz. Smolenskeko guduan borroka egin zuen. Borodinoko Guduan kainoi-bala batek hanka batean zauritu zuen, hala ere bere lana egiten jarraitu zuen, handik egun batzuetara zendatu arte ez itzultzeko agindu ofiziala jaso zuen arte. 1816. urtean erretiratu zen armadatik, stabs-rotmy-en maila zuela, kapitain-tenientearen parekoa.

### Idazle 
Hogei bat urte geroago, ustekabeko bilera batean, Aleksandr Pushkin idazleari aurkeztu zioten. Armadan lanean zebilela eguneroko pertsonala izan zuela jakin zuenean, bere oroitzapenak kaleratzera bultzatu zuen. Haurtzaroari buruzko aurrekariak erantsi zizkion, baina adina aldatu zuen, zazpi urte kenduta, eta ezkontzari buruzko aipamen guztiak ezabatu zituen. Durovak *The Cavalry Maiden* izeneko lana kaleratu zuen 1836. urtean. Beste bost eleberri ere idatzi zituen. Gizonezkoen arropak eramaten jarraitu zuen bizitza osoan. Yelabugan hil zen eta ohore militar osoz lurperatu zuten.

## Legatua 
Durovaren ondorengoek animaliak entrenatzeko duten talentua heredatu zutela dirudi. Bere birbilobak, Nadezna Vladimir eta Anatoli Durov, animalien entrenatzaileak izan ziren eta Moskuko *Durov Animal Theater* zirku errusiar ospetsuaren sortzaileak izan ziren. Horien ostean Nadeznaren beste ondorengo batek, Natalia Durovak, zuzendu zuen antzokia.

Soldadu baten memoria militarren adibide arraroa izateaz gain, *The Cavalry Maiden* Napoleonen gerretako narrazio bakanetakoa da gertaerak gazte ofizial baten ikuspegitik deskribatzen baita.Errusiako literaturan lehen lan autobiografikoetako bat da.

Durova nolabaiteko interes kulturaleko pertsonaia bihurtu zen Ekialdeko Europan, baina mundu anglosaxoian ezezaguna izan zen neurri handi batean, Mary Fleming Zirin-ek 1988. urtean *The Cavalry Maiden* ingelesera itzuli zuen arte. Durova, handik aurrera, unibertsitate programen eta argitalpen akademikoen gaia da literatura konparatuan eta errusiar historian.

## Nadezhda Durovari buruzko lan artistikoak 
* *Nadezhda Durova*, Anatoly Bogatyrevek egindako opera.
* *A Long Time Ago*, Alexander Gladkoven antzezlana.
* *Husar Ballad*, Tikhon Khrennikoven opereta.
* *Husar Ballad*, Eldar Ryazanovek zuzendutako filma.

## Erreferentziak 
## Bibliografia 
* Durova, Nadezhda, The Cavalry Maiden: Journals of a Russian Officer in the Napoleonic Wars trans. Mary Fleming Zirin. Indiana University Press, 1989.

## Ikus, gainera 
* Eylauko bataila
* Friedlandeko bataila
* Jena-Auerstedteko bataila
* Vasilisa Kozhina
* Eranskina:Gerra garaiko trabestismoa
* Eleonore Prochaska
* Elisa Servenius

## Kanpo estekak 
* Nadezhda Duovaren biografia   zen . history Net-en ()
* 1812an Moskura egindako erretiroan Duovak izandako esperientzien laburpen laburra. ()
* Durovaren biografia ()